فصيل “الوينيرز”، المساند الرسمي للوداد البيضاوي دق ناقوس الخطر، بعد الأحداث اللي عرفتها بعض المدن منين حرقوا مواطنين الحجر الصحي وخرجوا الشارع باش يرددوا اللطيف رغم انتشار فيروس كورونا المستجد. “الوينير” نشر بلاغ جديد أكد فيه إلى ضرورة لم الشمل بين المغاربة والتضامن فيما بينهم وينساوا بعض الخلافات الضيقة والجدالات الفارغة اللي فيها الحقد والضغينة بين المغاربة، خصوصا على مواقع التواصل الاجتماعي. وجاء في البلاغ “خاصنا ننخارطوا بالقلب والقتال مع المبادرات اللي أطلقتها فعاليات المجتمع المدني،فلا مجال للمزيد من التهاون واللامبالاة وكفى من استصغار الأمور ومواصلة التراخي وعدم استشعار الخطر والإستهتار بالظرفية، فالوضع لم يعد يحتمل وناقوس الخطر قد اعوجت جنباته بالدق في مختلف أرجاء العالم. واضاف “الوينيرز” الا ما استوعبناش الدرس غادي نرميوا بالبلاد والعباد إلى التهلكة بعائلاتنا وأولادنا ووليدينا والناس الكبار، وگال “حنا فحرب ومعركة حقيقية سلاحنا بسيط وفعال وهو البقاء فديورنا والالتزام الديني والحجر الصحي وتعاليم الجهات المختصة ومنظمة الصحة العالمية وتفادي بعض الأخطاء الشائعة. حنا فباخرة وحدة إما غادي نغرقوا كاملين أو نمنعوا من الموت بسبب فيروس كورونا. 
كورونا.. “الوينيرز” يدق ناقوس الخطر: حنا فحرب حقيقية وفباخرة وحدة إما نغرقوا كاملين ولا نمنعوا من الموت